**ZAPISNIK**

29. sjednice Školskog odbora održane 6. listopada 2020. s početkom u 8.00 sati.

Prisutni članovi Školskog odbora

1. Marina Mužek,
2. Martina Filipović
3. Marija Benić,
4. Sanja Šipušić Komar

Opravdano odsutni članovi

Eugenija Štajer

Zrinka Ruševljan

Stjepan Kosić

Zapisničar : Marija Benić

S obzirom da kvorum postoji sjednica može započet s radom te predsjednica Marina Mužek predlaže slijedeći

**D n e v n i r e d:**

1. Prihvaćanje zapisnika 28. sjednice Školskog odbora
2. Godišnji plan i program rada škole za školsku godinu 2020./21.
3. Kurikulum škole za školsku godinu 2020./21.
4. Poslovnik o radu kolegijalnih tijela
5. Pitanja i prijedlozi

Dnevni red se prihvaća i prelazi na

Ad. 1.

Zapisnik s prihodne 28. sjednice Školskog odbora se prihvaća

Ad. 2.

Ravnateljica škole je obrazložila Godišnji plan i program rada škole za školsku godinu 2020/21.

***Kalendar škole****:*

***- početak nastave 7.9.2020. do 23.12.2020. (I. polugodište1***

*- jesenski odmor za učenike:2.11 do 3.11.2020.*

*- prvi dio zimskog odmora učenika : 24.12.2020. do 8.1.2021.*

***- od 11.1.2021. do 18.6.2021. (II. polugodište)***

*-drugi dio zimskog odmora: 23.2. do 26.2.2021.*

*- proljetni odmor učenika od 2.04. do 9.04.2021.*

*- ljetni odmor učenika počinje 21. lipnja 2021. godine*

***Radni nenastavni dani:***

*- Dan škole, završna svečanost, 4.6. 2021.*

* Ukupno imamo 661 učenika, PŠ Dubranec ima 35 učenika, PŠ Lukavec 37 učenika
* RN: 348 učenika, PN: 341 učenika
* Broj razredni odjela je isti kao i prije 36
* 39 učenika s posebnim potrebama, IP i PP
* 13 pomoćnika u nastavi, plus 2 čekamo
* Zaposlenih 85 radnika (21 učitelj RN, 42 učitelja PN, 5 stručna suradnika, 17 ostalih djelatnika)
* Zaduženja učitelja su uglavnom ista ,novi zaposlenici, u mirovinu nije bilo
* **Izvan učionička nastava** planira se : 4. razredni Škola u prirodi – ove god u obliku 2 cjelodnevna izleta, 3 razredi obuka plivanja (na bazenima u VG), 7 razredi maturalno putovanje, 8 razredi posjet Vukovaru Memorijalnom centru, 5 , 6, 7. razredi. jednodnevni izleti. (ove godine će se u jednodnevni izlet organizirati i za sedme razrede, što do sada nje jer oni idu na maturalno putovanje)
* 421 učenika se hrani

Uz redovnu nastavu organizira se i **izborna nastava** koju je, s obzirom na veliku zainteresiranost učenika i popunjenu satnicu redovnim predmetima, teško organizirati- uvedena izborna informatika u RN

Zbog toga učenici moraju dolazili na nulti sat te je i organizacija prijevoza učenika usklađena s njihovim potrebama.

* **Prijevoz učenika** putnika i ove godine je u potpunosti organiziran. 109 učenika putnika

 I ove godine, kao i prethodnih godina, škola će provoditi razne **edukativne programe** za učenike i roditelje.

 Učenici će tijekom cijele školske godine posjećivati kina, kazališta, koncerte, muzeje, obilježavati prigodne datume i dr.

 I ove školske godine planira se nastavak uređenja školske zgrade, unutarnjih i vanjskih prostora.

 PREVENCIJA I EDUKACIJA (programi, projekti, radionice, predavanje, akcije i tribine za djecu, roditelje i učitelje

Prevencija i edukacija su sastavni dio Godišnjeg plana za 2019./20.godinu.

 Nakon izvješća ravnateljice škole Školski odbor jednoglasno je donio

O d l u k u

Prihvaća se i donosi Godišnji plan i program rada škole za školsku godinu 2020./21.

Ad. 3.

Ravnateljica škole je dala izvješće o školskom kurikulumu za školsku godinu 2020./21.

Kurikulumom je predviđen plan i program rada, način djelovanja i vrednovanje učinaka sveukupnog školskog života za učenike i učitelje (obuhvaća izvannastavne i izvanškolske aktivnosti, izborne nastavne predmete te ostale odgojno-obrazovne aktivnosti, programe i projekte).

U školskoj godini 2020./2021. planira se ostvariti sljedeće:

**Izborna nastava** bit će održana iz njemačkog jezika, informatike, vjeronauka.

**Izvanškolske aktivnosti** odvijat će se pod nositeljima sportskih klubova i KUD-ova grada Velike Gorice i okolnih mjesta.

Tradicionalno se planiraju održati **brojne izvannastavne aktivnosti** pod vodstvom učitelja škole: liturgijska i vjeronaučna grupa, recitatori, dramska družina, likovna skupina, učenička zadruga, novinarska skupina, literarna skupina, fotografska skupina, zbor, ekolozi, povijesna i prirodoslovna grupa, mali knjižničari te vjeronaučna olimpijada, sportske grupe, prometne grupe, robotika, programiranje i dr.

**Izvanučionička nastava** održat će se u obliku školskih jednodnevnih izleta, posjeta kazalištu, terenske nastave u prirodi, škole u prirodi, poludnevnih izleta i ekskurzija.

**Obilježit će se svi važni datumi** u školi u obliku kvizova, izložbi, radionica, tekstova u novinama, akcija na dvorištu škole i humanitarnim akcijama.

**Dopunske i dodatne nastave** održavat će se iz svih predmeta po potrebi učenika.

**Mnogi preventivni i edukacijski programi** ponuđeni su školi te je već dogovoren plan provedbe za većinu njih, no ostavljamo prostora za naknadne prijave programa tijekom školske godine.

**Unutar zdravstvenog odgoja**, provodit će se predavanja na satovima razrednih zajednica od strane učitelja i razrednika te vanjskih suradnika iz zdravstvene ustanove. Sukladno tome, svi učenici će biti cijepljeni. Na temu građanskog odgoja, svaki profesor predmetne nastave te učitelji razredne nastave, održat će predavanja za djecu iz svakog predmeta na temu predloženu od strane Ministarstva znanosti, obrazovanja i športa Republike Hrvatske.

Nakon izvješća ravnateljice Školski odbor donio je

O d l u k u

Prihvaća se i donosi Kurikulum škole za školsku godinu 2020./21.

Ad. 4

Tajnica škole je obrazložila novi Poslovnik o radu kolegijalnih tijela škole.

Poslovnik je usklađen sa Statutom škole i nastankom novih uvjeta održavanja sjednica kolegijalnih tijela ( COVID – 19.) te naputke nadležnih institucija i potrebu održavanja sjednica kolegijalnih tijela školskih ustanova elektroničkim putem, što je ovim Poslovnikom i uređeno. Poslovnikom je dana mogućnost održavanja sjednica kolegijalnih tijela ( učiteljsko vijeće, vijeće roditelja i razrednih vijeća elektroničkim putem.

Nakon rasprave donesena je

O d l u k a

Donosi se novi Poslovnik o radu kolegijalnih tijela škole

Ad. 5.

Predsjednica školskog odbora Marina Mužek je predložila da od iduće školske godine osiguravajuća kuća koja bude izabran i s kojom se potpiše polica osiguranja osoba od posljedica nezgode – učenici škole osiguranici dostavi roditeljima učenika škole uplatnice s iznosom osiguranja za učenika te da roditelji direktno uplaćuju osiguravajućoj kući.

Nakon rasprave donesena je jednoglasno

Odluka

Prihvaća se prijedlog predsjednice školskog odbora.

Od školske godine 2020/21. osiguravajuća kuća je dužna dostavit roditeljima učenika uplatnice za osiguranje osoba od posljedica nezgode.

Sjednica Školskog odbora završila s radom u 9,00 sati.

KLASA:003-06/20-01/1

URBROJ:238/31-17-01/20-8

Velika Gorica, 6. 10. 2020.

Zapisničar: Predsjednica Školskog odbora:

Marija Benić Marina Mužek